CELEX: 62020TN0659
Language: fi
Date: 2020-10-30 00:00:00
Title: Asia T-659/20: Kanne 30.10.2020 – SJ v. komissio

25.1.2021   
            
            
               FI
            
            
               Euroopan unionin virallinen lehti
            
            
               C 28/53
            
         
      Kanne 30.10.2020 – SJ v. komissio
      (Asia T-659/20)
      (2021/C 28/83)
      Oikeudenkäyntikieli: englanti
      
         Asianosaiset
      
      
         Kantaja: SJ AB (Tukholma, Ruotsi) (edustajat: asianajajat J. Karlsson ja M. Johansson)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan parlamentin ja neuvoston direktiivin 2014/25/EU 34 artiklan soveltamisesta rautateiden henkilöliikenteeseen Ruotsissa 2.7.2020 annetun komission täytäntöönpanopäätöksen (EU) 2020/1193 (1) siltä osin kuin siinä todetaan yleishyödyllisiä palveluja koskevaa direktiiviä sovellettavan edelleen hankintasopimuksiin, joilla on tarkoitus mahdollistaa Ruotsissa rautateiden kaupallisten henkilöliikennepalvelujen tarjontaan liittyvät toiminnot
               
            
                  —
               
               
                  vaihtoehtoisesti kumoamaan päätöksen kokonaisuudessaan, mikäli unionin yleisen tuomioistuimen mukaan päätöstä ei voida kumota osittain tai se ei ole mahdollista
               
            
                  —
               
               
                  velvoittamaan komission korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1.
               
               
                  Ensimmäisen kanneperusteen mukaan komissio teki oikeudellisen virheen jättäessään toteamatta, ettei yleishyödyllisiä palveluja koskevaa direktiiviä voida soveltaa hankintasopimuksiin, joilla on tarkoitus mahdollistaa rautateiden kaupallisten henkilöliikennepalvelujen tarjoaminen Göteborgin ja Malmön välisellä reitillä.
               
            
                  2.
               
               
                  Toisen kanneperusteen mukaan komissio tulkitsi sekä sovelsi virheellisesti yleishyödyllisiä palveluja koskevan direktiivin soveltamatta jättämisen kriteereitä.
               
            
                  3.
               
               
                  Kolmannen kanneperusteen mukaan komissio teki virheen merkityksellisten markkinoiden määrittämisessä.
               
            
                  4.
               
               
                  Neljännen kanneperusteen mukaan komissio teki ilmeisen arviointivirheen todetessaan, ettei rautateiden henkilöliikennepalvelujen tarjontaan Tukholman ja Göteborgin välisellä reitillä kohdistu suoraan kilpailua.
               
            
                  5.
               
               
                  Viidennen kanneperusteen mukaan komissio teki ilmeisen arviointivirheen jättäessään toteamatta, että Ruotsin koko markkinoihin kohdistuu kilpailua yleishyödyllisiä palveluja koskevan direktiivin 34 artiklassa tarkoitetulla tavalla.
               
            
                  6.
               
               
                  Kuudennen kanneperusteen mukaan olennaisia menettelymääräyksiä on rikottu.
               
            
         (1)  EUVL 2020, L 262, s. 18